Здравейте! Ще Ви покажа основите на „Mad Games Tycoon“. На екрана виждате една празна сграда. Сега ще променим това. За да придвижите камерата, задръжте десния бутон на мишката и я преместете. Сега ще започнем изграждането на офис за Вашия екип от разработчици. Натиснете този бутон.
Тук може да строите различните видове стаи. В стаите има различни възможности. Потърсете стаята за „разработка“ и я изберете с левия бутон на мишката.
Сега може да планирате стаята си. Преместете показалеца на мишката върху пода на сградата. Задръжте левия бутон и завлачете с мишката. Така може да зададете размера на офиса. След това натиснете „Приемане“.
Разбира се, офисът Ви има нужда от врата. За да поставите вратата, преместете показалеца на мишката върху някоя от стените и натиснете левия бутон.
Вие построихте първия си офис! Но за да започнат работа служителите Ви, трябва да имате бюро. Натиснете този бутон, за да отворите менюто с обектите.
Тук може да купувате различни обекти. Те имат различно качество и цена. Засега изберете най-евтиното бюро.
За да поставите бюрото, трябва да преместите показалеца на мишката в новия си офис. С колелцето можете да въртите бюрото. Натиснете левия бутон на мишката, за да поставите бюрото.
След като поставите бюрото, може да натиснете бутона „Отказ“.
С този бутон може да затваряте повечето менюта. Натиснете го, за да затворите менюто.
Трябва да казвате на служителите си в кой офис да работят. Потърсете играча си и щракнете върху него с левия бутон на мишката. След като изберете играча си, може да го пуснете в офиса.
Намерете новия си офис и щракнете върху него с левия бутон на мишката. Служителят Ви автоматично ще започне да търси свободно бюро.
Сега искаме да разработим игра. Щракнете върху бутона за действие на офиса си.
Във всяка стая може да се изпълняват различни действия. Тъй като искаме да разработим игра, натиснете „Разработване на игра“.
Тук може да зададете различни настройки за играта си. Функционалностите, отбелязани катинар, не могат да бъдат използвани. Първо трябва да проучите или отключите тези функционалности. Когато сте готов/а, натиснете „Напред“.
На тази страница можете да изберете за кои системи да бъде разработена играта Ви. С времето ще се появяват нови системи, а старите ще изчезват. Изберете „Персонален компютър“ и натиснете „Напред“.
В това меню може да зададете различни характеристики за играта си. Ако често използвате един и същ жанр, това повишава знанията Ви за него. Това ще ви помогне с настройките. Натиснете „Напред“, след като приключите с настройките.
Тук може да настроите характеристиките и езиците на играта си. Когато сте готов/а, натиснете „Напред“.
Почти сме готови с концепцията на играта Ви. В това меню може да задавате функционалностите на играта си. Тъй като нямате двигател, можете да изберете само няколко функционалности. Може да закупите двигател в ръководния офис. Разбира си, можете и да програмирате свой собствен двигател в офиса за разработка. Натиснете „Начало на разработката“.
Добра работа! Служителите Ви започват да работят автоматично. Можете да управлявате скоростта на играта с тези бутони. Сега увеличете скоростта и изчакайте играта Ви да бъде завършена.
Играта Ви беше завършена. Сега можете да я издадете или да я подобрите. Но за това ще Ви трябват специални офиси, като звуково студио или качествен контрол. Натиснете този бутон, за да издадете играта си.
Тук трябва да изберете как да бъде издадена играта Ви. Сега трябва да си намерите издател. С напредъка на играта, ще имате възможност да изградите производство и склад. Тогава ще можете да произвеждате и разпространявате игрите си сами. Натиснете „Търсене на издател“.
Сега ще трябва да си намерите издател. Не всички издатели се интересуват от игрите Ви. Всеки издател има различни характеристики, като пазарна сила, любим жанр или дял от продажбите. Изберете издател.
Когато служителите Ви разработват игри, те получават опит. Освен това можете да изградите зали за обучения, за да ги обучавате по-бързо. Натиснете „Добре“, за да продължите.
Пазарният анализ Ви показва колко игри от даден жанр и тема има в момента на пазара. Ако на пазара има твърде много игри, продажбите ще бъдат по-малко. Натиснете „Добре“, за да продължите.
Разбира се, всяка игра се оценява от пресата. Не се притеснявайте, ако оценките са лоши. С времето игрите Ви ще стават все по-добри. Натиснете „Добре“, за да продължите.
Добра работа! Вие пуснахте първата си игра на пазара. Вече разбирате основите на „Mad Games Tycoon“. Сега може да започнете своята собствена империя на игрите. Забавлявайте се!
Има различни категории обекти. Изберете бюрата.